Iz Policijske uprave zagrebačke potvrdili su da su zaprimili prijavu o ovom slučaju

Nedaleko od Zagreba otkrivena je skupina migranata. Dojavu smo dobili od građana koji su na području napuštene vojarne Kurilovec igrali airsoft - vojni simulacijski sport sličan paintballu - u kojem se upotrebljavaju replike vatrenog oružja.

Zabrinuti građani kažu kako ih je bilo nekoliko te da su odmah pobjegli.

Sadržaj se nastavlja...

S obzirom na to da su se pripremali za airsoft, nosili su maskirnu odjeću i replike vatrenog oružja pa smatraju da je migrante to prestrašilo i da su zbog toga pobjegli.

U jednom od napuštenih objekata pronađeno je sedam ruksaka, odjeća, improvizirani kreveti, hrana i piće.

Iz Policijske uprave zagrebačke potvrdili su da su zaprimili prijavu o ovom slučaju te da će više informacija znati nakon očevida.